ক্রীড়া প্রতিমন্ত্রী বীরেন শিকদার ও উপমন্ত্রী আরিফ খান জয় ড্র অনুষ্ঠানে হাজির হয়ে এই টুর্নামেন্টের সাফল্য কামনা করেন। ফুটবলের উন্নয়নে মন্ত্রণালয়ের তরফ থেকে অনূর্ধ্ব-১৭ বছর বয়সীদের নিয়ে ৪৮৪ উপজেলায় বঙ্গবন্ধু কাপ আয়োজনের কথা তুলে ধরেন প্রতিমন্ত্রী, ‘কিশোরদের এই টুর্নামেন্ট নতুন ফুটবলার তৈরিতে সাহায্য করবে।’ সংসদীয় উপকমিটির চেয়ারম্যান জাহিদ আহসান রাসেল আগামী সাফ ও বঙ্গবন্ধু গোল্ডকাপ দিয়ে ফুটবলের ঘুরে দাঁড়ানো প্রত্যাশা করেন। তাঁদের বক্তৃতার পরই হয় ছয় দলের ড্র অনুষ্ঠান। এর পরই নাচে-গানে তুলে ধরা হয় ছয় দেশের সংস্কৃতি।